internet vaartha 112 Views
ఈ ఏడాది చివరికి పూర్తికానున్న రూ.9478 కోట్ల డీల్‌
న్యూఢిల్లీ : లాఫార్జ్‌ హోలిసిమ్‌ కంపెనీ తన భారత్‌ ఆస్తులను నిర్మా కంపెనీకి విక్రయించేందుకు సిద్ధం అవుతోంది. 1.4బిలియన్‌ డాలర్ల విలువలున్న ఈ ఆస్తులను నిర్మాకు విక్రయిస్తున్నట్లు ప్రపంచంలోని అతిపెద్ద సిమెంట్‌ కంపెనీ ప్రకటించింది. తమ పెట్టుబడుల ఉపసంహరణ కార్యక్రమంలో ఇదొక పెద్ద కార్యక్రమమని సిఇఒ ఎరిక్‌ ఓల్సెన్‌ వెల్లడించారు. స్విస్‌ కరెన్సీలో చూస్తే 3.5 బిలియన్‌ ఫ్రాంకులుగా ఉంది. ఈ ఏడాది చివరికల్లా ఈప్రక్రియ పూర్తవుతుందని ఎరిక్‌ వెల్లడించారు. లాఫార్జె హోలి సిమ్‌ రుణభారాన్ని తగ్గించేందుకు ఈ డీల్‌ద్వారా వచ్చిన సొమ్మును వినియోగిస్తామని అయితే ఈ డీల్‌ను కాంపిటిషన్‌ కమిషన్‌ ఆఫ్‌ఇండియా ఆమోదించాల్సి ఉంది. అహ్మదాబాద్‌ కేబందగా ఉన్న డిటర్జెంట్‌ సబ్బుల కంపెనీ నిర్మా లాఫార్జే ఇండియా సిమెంట్స్‌ను కొనుగోలు చేస్తోంది. ఈ డీల్‌ విలువ 9478 కోట్లుగా ఉంది. కర్సన్‌భాయ్ ఖోడిదాస్‌ పటేల్‌ స్థాపించిన ఈ కంపెనీ ఆయన ఇద్దరు కుమారుడు రాకేష్‌ పటేల్‌, హీరేన్‌ పటేల్‌లు ముందువరుసలో దూసుకువచ్చి సజ్జన్‌జిందాల్‌ జెఎస్‌డబ్ల్యు, అజయ్ పిరమల్‌ పిరమల్‌ ఎంటర్‌ప్రైజెస్‌ను వెనక్కి నెట్టేసారు. లాఫార్జ్‌ ఇండియా మూడు సిమెంట్‌ ప్లాంట్లు, రెండు గ్రైడింగ్‌ స్టేషన్లను నిర్వహిస్తోంది. మొత్తం సాలీనా 11 మిలియన్‌ టన్నుల సామర్ధ్యం ఉంది. అంతేకాకుండా భారత్‌లో అతిపెద్ద రెడీమిక్స్‌ కాంక్రీట్‌ ఉత్పత్తిదారుగా నిలిచింది. భారత్‌లోని తన ఆస్తులను విక్రయించేందుకు లాఫార్జ్‌ రెండోసారి ప్రయత్నించి విజయవంతం అయింది. స్విస్‌ సిమెంట్‌ దిగ్గజం హోలిసిమ్‌తో మొత్తం ఫ్రెంచ్‌ సిమెంట్‌ కంపెనీ విలీ నానికి ఈ భారత్‌ విభాగం అమ్మకం దోహదం చేస్తోంది. ఈ రెండు కంపెనీలు కూడా 2014 ఏప్రిల్‌లోనే విలీనం ప్రక్రియను ప్రతిపాదించాయి. భారత్‌లో హోలిసిమ్‌ అంబుజా సిమెంట్స్‌, ఎసిసి కంపెనీల పర్యవేక్షణచేస్తోంది. 60 మిలియన్‌ టన్నుల వార్షిక ఉత్పత్తితో ఉంది. లాఫార్జ్‌ 11 మిలియన్‌ టన్నుల సామర్ధ్యంతో ఉంది. 7.8 మిలియన్‌టన్నులు 70శాతం ఛత్తీస్‌గఢ్‌, జార్ఖండ్‌, పశ్చిమబెంగాల్‌లలో ఉన్నాయి. హోలిసిమ్‌ ఎసిసి అంబుజా సిమెంట్స్‌ 6.1 మిలియన్‌ టన్నులు, 4.6 మిలియన్‌ టన్నుల సామర్ధ్యంతో ఉంది. 18.5 మిలియన్‌ టన్నుల కెపాసిటీకి మొత్తం చేరుతుంది. హోలిసిమ్‌ లాఫార్జ్‌ రెండూ కలిపి 46 మిలియన్‌ టన్నుల ఉత్పత్తి సామర్ధ్యంలో 40శాతం ఉన్నాయి. అయితే సిసిఐ ఆమోదించాల్సి ఉంటుంది. 5.15 మిలియన్‌ టన్ను కెపాసిటీని ఈఏడాది చివరికల్లా విక్రయించాల్సి ఉంటుంది. ఇందు కోసం లాఫార్జ్‌ సిసిఐకు తాజా దరఖాస్తు చేయాలిస ఉంటుంది. దీనివల్ల కొనుగోలుదారు సున్నపురాయి గనుల తవ్వకం హక్కులు కూడా పొందగలుగుతారు. సిమెంట్‌ తయారీకి ఇదే మూల వనరుగా ఉంది. సిసిఐ ఈ ప్రతిపాదనకు ఆమోదం తెలిపింది. అయితే ప్రభుత్వం కూడా ఇందుకు సంబంధించి సవరణలు చేసింది. స్థిరాస్తుల విక్రయం సమయంలో గనుల తవ్వకం హక్కులు కూడా బదలీకి అమోదం తెలిపింది. అయితే ఈ బదిలీ విలువలు ప్రభుత్వానికి చెల్లించి ఉండాలి.